**Učenje slova može biti zabavno uz Veselu abecedu**

Što može dijete naučiti pomoću nje?

Prije igre treba izrezati sličice ,što znači da treba pravilno držati škarice i rezati po crti. Tim putem vježba finu motoriku.

1.Naučiti abecedu!

Naučiti složiti slova po redu.

2.Vježbati glasovnu analizu (rastavljanje riječi na glasove)

U kružiće napisati slova koja nedostaju.

Bogatiti rječnik!

Svaku sličicu treba imenovati. Igra se može organizirati na način da se odabere 10-ak kartica, dijete ih treba dobro promotriti 10 sekundi, a zatim se pokriju! Djetetu sugerirati da se pokuša dosjetiti svih sličica koje je vidjelo i imenovati ih!

Vježbati slogovnu analizu (rastavljanje na slogove)

Oboji onoliko kružića koliko određena sličica ima slogova, neka dijete plješće u ritmu kako bi si olakšalo rastavljanje.

Igrati Kaladont

napiši ime određene sličice, a zadnje slovo iskoristi i sjeti se nove riječi koja njime započinje.Npr. “BakA” – A – Avion, jednostavno, zar ne?

Sličice za Veselu abecedu možete preuzeti na linku <https://logoped.hr/vesela-abeceda-svastarica/>